1.pielikums CAIP 2026/88 apspriedes nolikumam

KVALIFIKĀCIJAS PRASĪBAS

	Nr.
p. k.
	Prasības 
	Iesniedzamais dokuments vai vairāki 

	1.
	Pretendents ir reģistrēts atbilstoši pretendenta izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.

Ja pretendents ir personu apvienība (turpmāk – Apvienība), šī prasība attiecināma uz katru Apvienības dalībnieku.
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija var pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

	2.
	Pretendentam jābūt spēkā esošai  Valsts vides dienesta izsniegtai atkritumu apsaimniekošanas atļaujai sadzīves bīstamo atkritumu apsaimniekošanai ar vismaz šādiem atkritumu klasifikācijas klases kodiem – 130205, 160107, 060404, 200121, 080111, 180109, 160506, 200133, 160213, 150110, kas apliecina, ka pretendents drīkst savākt, šķirot, uzglabāt un pārvadāt sadzīves bīstamos atkritumus.

Ja piedāvājumu iesniedz Apvienība, tad šī prasība attiecināma uz Apvienības kopējo pieredzi.

	Pretendents iesniedz Nolikuma __.pielikumu “Piedāvājums”, norādot atļaujas numuru.	

Par atļaujas spēkā esamību Pasūtītājs pārliecināsies Valsts vides dienesta tīmekļvietnē:  
https://registri.vvd.gov.lv/izsniegtas-atlaujas-un-licences/atkritumu-apsaimniekosanas-atlaujas/izsniegtas-atkritumu-apsaimniekosanas-atlaujas/ 


	3.
	Pretendentam jābūt Latvijas Republikas Valsts vides dienesta izsniegtai A vai B kategorijas piesārņojošās darbības atļaujai pārstrādāt, droši noglabāt vai reģenerēt sadzīves bīstamos atkritumus ar vismaz šādiem atkritumu klasifikācijas klases kodiem – 130205, 160107, 060404, 200121, 080111, 180109, 160506, 200133, 160213, 150110

Ja piedāvājumu iesniedz Apvienība, tad šī prasība attiecināma uz Apvienības kopējo pieredzi.
	Pretendents iesniedz Nolikuma __.pielikumu “Piedāvājums”, norādot atļaujas numuru (A vai B kategorijas piesārņojošās darbības atļaujas numuru).

Par atļaujas spēkā esamību Pasūtītājs pārliecināsies Valsts vides dienesta tīmekļvietnē:  https://registri.vvd.gov.lv/izsniegtas-atlaujas-un-licences/a-un-b-atlaujas/



	4.
	Atkritumu pārvadājumu uzskaites (turpmāk – APU) valsts informācijas sistēmas reģistrācijas numurs, kas apliecina, ka pretendents veic uzskaiti par sadzīves bīstamajiem atkritumu pārvadājumiem Latvijas teritorijā.

	Pretendents iesniedz Nolikuma __.pielikumu “Piedāvājums”, norādot atkritumu pārvadājumu uzskaites valsts informācijas sistēmas reģistrācijas numuru. 

Ārvalstīs reģistrēts pretendents jāiesniedz apliecinājums, ka parakstot līgumu reģistrēsies APU.

	5.
	Pretendenta rīcībā ir svari (īpašumā, nomā vai patapinājumā), kurus paredzēts izmantot šī Konkursa pakalpojuma sniegšanā, verifikācijas sertifikāts, kas apliecina, ka svari ir verificēti atbilstoši Ministru kabineta 14.05.2024. noteikumiem Nr.289 “Noteikumi par valsts metroloģiskajai kontrolei pakļauto mērīšanas līdzekļu sarakstu” noteiktajai kārtībai. Svariem jābūt verificētiem, lai spētu nodrošināt precīzu atkritumu svēršanu.

	Pretendents iesniedz svaru verifikācijas sertifikāta apliecinātu kopiju. 

Ja norādītie svari nepieder pretendentam, tad jāiesniedz pierādījums par pretendenta iespēju tādus iegūt savā rīcībā (cita uzņēmēja apliecinājums, vienošanās par sadarbību u.tml.)

	6.
	Pretendentam, ne vairāk kā 3 (trīs) iepriekšējo gadu laikā (2023., 2024. un 2025. gads un 2026. gadā līdz piedāvājuma iesniegšanas termiņa beigām) ir pieredze dažādu sadzīves bīstamo atkritumu apsaimniekošanā (savākšana un nodošana pārstrādei, drošai noglabāšanai vai reģenerēšanai), apsaimniekojot vismaz 30 (trīsdesmit) tonnas gadā.

Ja piedāvājumu iesniedz Apvienība, tad šī prasība attiecināma uz Apvienības kopējo pieredzi.
	Pretendents iesniedz: aizpildītu nolikuma __. pielikumu, pievienojot vismaz 1 (vienu) pozitīva rakstura atsauksmi no trešajām personām par veiktajiem darbiem no tiešajiem pasūtītājiem.

Ja pretendents objektīvu iemeslu dēļ nevar iesniegt pasūtītāja atsauksmi, tad ir jāiesniedz citi dokumenti* (piemēram, darba pieņemšanas un nodošanas akti, izziņas), kas apliecina pretendenta pieredzes atbilstību nolikuma __. punkta prasībām.

*Līgumi, sarakste ar tiešo pasūtītāju par darba izpildes organizēšanu u.tml., netiks atzīti par pretendenta pieredzes atbilstību apliecinošiem dokumentiem.

	
7. Kvalifikācijas prasības pretendenta piesaistītajiem speciālistiem un iesniedzamie dokumenti:
Pretendenta vai, ja pretendents ir Apvienība, tad vismaz viena Apvienības dalībnieka rīcībā jābūt:

	7.1.
	vismaz 2 (diviem) darbiniekiem, kuri katrs ir:
7.1.1. apmācīts darbam ar sadzīves bīstamajiem atkritumiem;
7.1.2. ieguvis bīstamo kravu pārvadāšanas apliecību (ADR).
	Pretendents iesniedz informāciju par katra speciālista pieredzi un apmācību (nolikuma _.pielikums), klāt pievienojot:
- bīstamo kravu pārvadāšanas apliecību  kopiju;
- abu speciālistu pašrocīgi parakstītu apliecinājumu par gatavību piedalīties līguma izpildē, ja pretendentam tiks piešķirtas līguma slēgšanas tiesības. 

	Attiecībā uz ārvalstu speciālistiem:
· kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts – ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu darbu veikšanā.  
Pretendentam ir jāiesniedz apliecinājums (brīvā formā), ka tā piesaistītie ārvalstu speciālisti ir tiesīgi veikt Nolikuma ___. – ___. apakšpunktā norādītos darbus, un gadījumā, ja ar pretendentu tiks noslēgts iepirkuma līgums, tas ne vēlāk kā 3 (trīs) darba dienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā;
· kuru mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālista profesionālo kvalifikāciju veikt Nolikuma ___. – ___. apakšpunktā norādītos darbus, un apliecinājumu, ka gadījumā, ja pretendents Konkursā iegūst tiesības slēgt iepirkuma līgumu, līdz iepirkuma līguma noslēgšanai tas iesniegs dokumentu, kas apliecina, ka ārvalstu speciālista profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma “Par reglamentētajām profesijām un profesionālās kvalifikācijas atzīšanu” prasībām.




	Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, Apvienības un apakšuzņēmēji

	8.
	Pretendents var balstīties uz citu personu tehniskajām un profesionālajām iespējām, ja tas ir nepieciešams Konkursa iepirkuma līguma izpildei, neatkarīgi no savstarpējo attiecību tiesiskā rakstura, un ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

Ja pretendents ir Apvienība, tad Pretendenta tehniskajām un profesionālajām spējām izvirzītās prasības var izpildīt piegādātāju apvienības dalībnieki kopā (proti, summējot tās dalībnieku spējas).
	Šādā gadījumā pretendents nepārprotami pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu (Nolikuma __. pielikums) un vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.


	9.
	Prasības Apvienībai vai personālsabiedrībai
	Ja pretendents ir Apvienība, tad jāiesniedz Apvienības dalībnieku starpā noslēgtu vienošanās par katram Apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par iepirkuma līguma izpildi, par uzņemtajām saistībām atbild solidāri un, ka Apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja Apvienība tiks atzīta par Konkursa uzvarētāju.


	10.
	Prasības attiecībā uz apakšuzņēmējiem: pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, visus paredzamos apakšuzņēmējus, t.sk. tos, kuru sniedzamo pakalpojumu vērtība ir 10 000,00 EUR bez PVN no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.
	Jāaizpilda informācija par apakšuzņēmējiem (Nolikuma __. pielikums).
Katram piesaistītajam apakšuzņēmējam jāaizpilda apliecinājums (Nolikuma __. pielikums).
Ja pretendents (arī Apvienība) plāno piesaistīt Konkursa iepirkuma priekšmetā ietilpstošo darbu izpildei apakšuzņēmēju, kura sniedzamo pakalpojumuvērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība euro no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Konkursa uzvarētāju.

	Eiropas vienotais iepirkuma procedūras dokuments (turpmāk – Vienotais dokuments)

	11.
	Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja piegādātājs izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR (desmit tūkstoši euro 00 centi). Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/.
Pretendents Vienotajā dokumentā aizpilda prasīto informāciju no I. līdz VI. daļai. 
Pretendents var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai atklāta konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.


* Piegādātājam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām.
Lūdzam skatīt arī papildu informāciju par Vienoto dokumentu. Pieejama: http://espd.eis.gov.lv/.

